open-index/open-wikipedia-markdown huggingface dataset:
Lustgarten

**Lustgarten** (tysk for «lysthage») i Berlin er et parkområde på Museumsinsel. Parken avgrenses i nord av Altes Museum, i øst av Berliner Dom, i sør av Karl Liebknecht-strasse og i vest av Spree. Parken hørte opprinnelig til byslottet Berliner Stadtschloss.  

## Bildegalleri

Fil:Berlin Lustgarten Schild.jpg|Lustgarten på Museumsinsel i Berlin
Fil:Johann Erdmann Hummel Granitschale im Berliner Lustgarten 1831.jpg|Lustgarten med «granittskålen» malt av Johann Erdmann Hummel i 1831
Fil:Lustgarten 1.JPG|Lustgarten med Altes Museum i bakgrunnen 2004
Fil:Berlin Lustgarten Elßholtz 17 Jh.jpg|Tegning av Lustgarten med «den store kurfyrsten» Fredrik Vilhelm av Brandenburg og hustru. Illustrasjon fra Johann Sigismund Elßholtz' *Vom Garten-Baw* fra 1684.
File:Bundesarchiv Bild 147-0510, Berlin, Lustgarten, Kundgebung der HJ.jpg|Håndkolorert foto av BDM-jenter med hakekorsfaner og Hitlerjugend som gjør hitlerhilsen i Lustgarten 1933.


## Eksterne lenker
*
Christian Adolph Diriks

**Christian Adolph Diriks** (1775–1837) var en norsk jurist og deltager på  riksforsamlingen i 1814.

## Liv og virke
### Bakgrunn
Christian Adolph Diriks var født den 11. november 1775 i København og oppvokst i Danmark. Han var sønn av skipsfører Boye Boyesen Dyriks (1744–80) og Marie Elisabeth Stoppel (død 1797). 
### Virke i Norge
Han kom til Norge da han var 30 år gammel. 

Han var byfogd og sorenskriver i Laurvig (Larvik). De 24 stemmeberettigede i byen valgte ham til representant på riksforsamlingen under et møte i byens kirke den 4. mars 1814. Han sluttet seg til selvstendighetspartiet, og satt i reglementskomiteen og konstitusjonskomiteen. Dermed var han en av dem som redigerte utkastene til Grunnloven, og han fikk stor innflytelse på dette arbeidet. I dagene 2. til 8. mai var han også riksforsamlingens president. I 1814 bodde han sannsynligvis i daværende Kirkegaten 3 (Alleen) i Larvik. Av dagbøkene til andre Eidsvoldsmenn kan man se at han ble fremhevet som en meget sindig og effektiv møteleder og en skarpskodd jurist med stor oversikt også over andre lands statsforfatninger. 

Diriks ble Norges første professor i juridiske fag, da han ble utnevnt til en stilling ved Det Kongelige Frederiks Universitet i Kristiania. Han ble imidlertid bare ett år i professorstillingen, og rakk derfor ikke å profilere seg i dette embetet.  

Han ble Norges første stortingspresident, og senere statsråd, først i Justisdepartementet og senere i Kirkedepartementet. 

På sine eldste dager gikk han imot feiringen av 17. mai, som han mente var en provokasjon mot Sverige. 

Diriks mottok storkorset av Nordstjerneordenen i 1818. Fra 1824 var han medlem av 
Det Kongelige Norske Videnskabers Selskab i Trondheim.

Diriks døde den 16. desember 1837 i Christiania, i en alder av 62 år. Han er gravlagt i familiens gravsted på Vår Frelsers gravlund, sammen med blant andre sin sønnesønn, maleren Karl Edvard Diriks (1855–1930).
 
Christian Adolph Diriks var også far til fyrdirektøren og tegneren Carl Fredrik Diriks (1814–1895).

## Referanser


## Litteratur
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Aina Aske: *Christian Adolph Diriks og Alleen i Larvik, i [[Jørn Holme]] *(red.): *De kom fra alle kanter - Eidsvollsmennene og deres hus*, Cappelen Damm 2014

## Eksterne lenker
* 
* 
* Om Christian Adolph Diriks, fra *Dansk biografisk Lexikon*
Bespin

**Bespin** er en fiktiv gassplanet fra Star Wars-universet. Lando Calrissian hadde en gruvekoloni her i *Imperiet slår tilbake*.

## Eksterne lenker
* StarWars.com Databank
* StarWarsGuiden
Hikaru Utada

**Hikaru Utada** (japansk: 宇多田ヒカル *Utada Hikaru*, født 19. januar 1983 i New York, USA) er en japansk popartist. Hen er en av de mest suksessfulle og hyllede artistene i japansk musikkhistorie.

Foreldrene hens er japanske og har røtter i den japanske musikkindustrien. Faren, Teruzane Utada, er en plateprodusent og har produsert en del av hens tidligere plater. Moren hens, Junko Utada, var en enka sangerinne.  

Hens album *First Love* er det albumet i Japan som har solgt mest. Per 2018 hadde det solgt cirka 7,67 millioner eksemplarer. Hens første tre studioalbum, *[[First Love]]*, *Distance* og *[[Deep River]]*, solgte alle over tre millioner eksemplarer. Hikaru Utada gjorde sitt første profesjonelle opptak da hen var tolv år gammel og spilte inn sin første plate i 1996 under pseudonymet Cubic U. 

Det var debutalbumet hens som Cubic U, «Precious», som ledet til karrieren hens i Japan. 

Hikaru Utada har også skrevet og fremført åpningsangene til PlayStation 2-spillene *[[Kingdom Hearts (videospill)|Kingdom Hearts]]* og *[[Kingdom Hearts II]]*. Siden spillene er gitt ut både på japansk og på engelsk er det to versjoner av sangene. En versjon er på engelsk og en på japansk. Åpningsangen i spillet *Kingdom Hearts* er på japansk kalt «Hikari» og på engelsk kalt «Simple and Clean». Åpningsangen til *KingdomHearts II* er på engelsk kalt *Sanctuary* og på japansk *Passion*.

Hen giftet seg med Kazuaki Kiriya da hen var 19 år gammel. Kazuaki Kiriya er både fotograf og filmskaper, og har laget flere av hens musikkvideoer. De skilte seg i 2007. I mai 2014 giftet hen seg med Francesco Calianno, en italiener, og i juli 2015 fikk de en sønn. I 2018 ble det kjent at de hadde blitt skilt.

## Diskografi
### Studioalbum

## Triviell informasjon
* Hen har vært med i reklamer for Nintendo DS
* Hen er en dyktig tetrisspiller. Vant 26 av 30 kamper i en turnering under en promotering av Nintendo

## Notiser

## Referanser


## Eksterne lenker
* 
* 
* 
*
Byss

**Byss** er en fiktiv planet fra Star Wars-universet.

Fordi planeten var isolert og utilgjengelig, har den forblitt en verden som er naturlig intakt, fruktbar og forholdsvis skjermet mot resten av galaksen. Men dette gjelder bare frem til keiser Darth Sidious velger å gjøre denne planeten til sitt eget personlige tilfluktssted. I de siste årene av hans regjeringstid, og i perioden mellom hans tilsynelatende død i slaget ved Endor og hans tilbakekomst, bygger Darth Sidious en befestet og svært sikker festning på Byss - hvor de som er lojale mot ham overlever oppløsningen av det galaktiske imperiet.

Hans genetiske eksperimenter finner sted på denne planeten, og nye våpen produseres. Darth Sidious planlegger å gjenoppbygge hans egen versjon av det galaktiske imperiet fra hans høyborg på Byss. Men disse planene blir imidlertid forhindret av Luke Skywalker og New Republic.
Corellia

**Corellia** er en fiktiv planet fra Star Wars-universet, og hovedstaden i Corellian-sektoren.

## Geografi
Planetens klima ligner mye på Jorden, og flesteparten av innbyggerne er mennesker - som blir kalt for «Corillians» og i mindre grad av forskjellige fremmede arter. Det er en av de eldste planetene for menneskelig ekspansjon i galaksen, og var en del av viktige handelsruter. Corellia består hovedsakelig av åser, sletter, skoger og byer, og var kjent for sin industrialisering dedikert til produksjon av stjerneskip.

## Historie

### Filmene
Corellia blir aldri vist eller nevnt i noen av filmene, men den er Wedge Antilles og Han Solos hjem-planet. Romskipene Tusenårsfalken og Tantive IV har også sitt opphav på Corellia.
Dantooine

**Dantooine** er en fiktiv planet fra Star Wars-universet. I Star Wars episode IV får vi vite at det tidligere var tilholdsstedet til opprørsalliansen, i samme film prøvde prinsesse Leia Organa å redde hjemplaneten sin, Alderaan ved å si at det fortsatt var en base på Dantooine.

Dantooine var en frodig planet, stort sett uberørt og skogkledd, og ligger helt i utkanten av galaksen. Planeten blir nevnt for første gang i Star Wars Episode IV: Et nytt håp, og ble brukt som det første hovedkvarteret til Rebel Alliance.

Dantooine ble også valgt som stedet for Vodo Academy, hvor flere generasjoner av Jedi-krigere blir trent opp. Betydningen av denne planeten vokser i de påfølgende årene, og under Mandalorian-krigene og Jedi-borgerkrigen, blir Dantooine sete for Jedi-rådet.

## Referanser
Auke

**Auke** er et etternavn. Det er flere slekter med dette navnet, men etternavnet er relativt sjeldent. En slektsgren Auke har sitt opphav i Røyken Kommune på Østlandet. Slekten har sitt utgangspunkt i Johan Christensen Auke opprinnelig fra Follestadeie i Åros. Han giftet seg med Ellen Jørgine Sørensdatter Bonni  f. 25. mars 1823  den 5. mars 1850 og døde1908. Disse har svært mange etterkommere i Røyken, Asker, Drammen og mange andre steder i østlandsområdet.
Geonosis

**Geonosis** er en fiktiv planet fra Star Wars-universet. Planeten er en del av Outer Rim Territories og er geonosianernes hjem, men noe spesielt gjestfritt er det ikke. Leveforholdene er harde, og stort sett finner man bare stein og sand på planeten. Den ligger en parsec unna Tatooine, og kan sies å være relativt avsidesliggende, men spilte i likhet med flere andre fjerne planeter en viktig rolle i hendelsene før Republikkens fall. 

Geonosis var separtistenes hovedbase, stedet hvor deres gigantiske droidehær ble produsert. Møtet mellom galaksens store handels- og næringsføderasjoner ble også avholdt på planeten, med det utfall at de slo seg sammen, for å bli kvitt Republikken og få innført absolutt kapitalisme. 

Mest berømt får en imidlertid si at planeten er for å ha huset åpningsslaget av Klonekrigen. Ved en ren tilfeldighet fant jediridderen Obi-Wan Kenobi ut av separatistenes planer, og han fikk da sendt Republikkens klonehær til planeten, som ryddet opp og vant det første av mange slag i denne krigen, som har satt dype spor i galaksen. 

De insektslignende geonosianerne bor i bolkolonier, enorme tårn, som på mange måter farger terrenget. Imidlertid er de utført i en naturalistisk stil, slik at de best mulig skal kunne gli inn i landskapet.

## Eksterne lenker
* StarWars.com Databank
* StarWarsGuiden 
* Jedipedia
Kamino

**Kamino** er en fiktiv planet fra Star Wars-universet.
## Geografi
Kamino er en havplanet, det vil si at den er 100 % dekket av hav. Været preges av konstante stormer.
## Befolkning
Planeten er befolket av høye, elegante skapninger, kalt *kaminoanere*. De holdt seg for seg selv og er kjent som de beste klonerne i galaksen, og det var de som skapte Republikkens Klonesoldater.

## Tipoca City
*Tipoca City* er hovedstaden på Kamino. Arkitekturen av byen er unik med at den er bygd for å unngå de kraftige stormene og bølgene på Kamino. Blant beboerne i byen er statsministeren Lama Su, Jango og Boba Fett.

## Filmene
Det var her republikkens klonehær ble laget. Obi-Wan Kenobi ble sendt her for å følge ett spor fra Padmé Amidalas nesten-snikmorder. Gjennom Obi-Wans besøk i Tipoca City oppdaget han kilden til hærens genetiske kode, Jango Fett og hans «sønn» Boba Fett.

Da Jango ble oppdaget, klarte han og Boba såvidt å flykte med Obi-Wan rett bak. Senere kom jedimesteren Yoda tilbake fra å hente en mengde Klonesoldater for å assistere resten av jediene i Slaget om Geonisis som etterhvert ble det første slaget i klonekrigen.

## Referanser
Thor Lange

**Thor Næve Lange** (1851–1915) var en dansk forfatter, oversetter, statsråd og professor.

Han har undervist i klassiske språk ved *Institut Lazarev* i Moskva, og var i perioden 1887 &ndash; 1906 dansk konsul i Moskva. 

I 1894 fikk han sin ph.d. ved Københavns Universitet. 

I 1899 ble han også opphøyd til russisk adel. 

Det ble reist en minnesten over Lange i Skibelund Krat i Vejen kommune i 1925.

## Utgivelser
* 1872 &ndash; Debut: *i Vers og prosa fra yngre forfattere* (antologi)
* 1874 &ndash; Debut i bokform: *Euterpe*
* 1882 &ndash; *Fra Rusland*, reisebok og dikt
* 1887 &ndash; *En Maaned i Orienten*, rejsebok
* 1890 &ndash; *Skizzer og Phantasier*, essay m.m.
* 1892 &ndash; *Svjatopolk*, skuespill
* 1894 &ndash; *Grev Alexiej Tolstoj*, et Bidrag til *Den russiske Litteraturs Historie i vort Aarhundredes tredie Fjerdedel* disputas
* 1899 &ndash; *Tolv Baumbachske Eventyr i Efterligning*
* 1907 &ndash; *I danske Farver*, forteællinger m.m.
* 1915 &ndash; *Udvalgte Digte*
* 1917 &ndash; *Langt borte*, skisser m.m.
* 1918 &ndash; *Mangesteds fra*, skisser m.m.

## Referanser
Kjell Heggelund

**Kjell Heggelund** (født 16. desember 1932 i Vang, nå Hamar, død 8. februar 2017 i Oslo) var en norsk lyriker og oversetter av engelsk, fransk, gresk og latinsk litteratur. Han redigerte også diverse samlinger av andre forfatteres verker, blant annet Petter Dass' samlede verker. I tillegg satt han i redaksjonen i tidsskriftet *Basar* fra 1975 til -81.

Heggelund er omtalt og gjendiktet i Lars Saabye Christensens roman *Byens spor: Skyggeboken* (2019).

## Familie
Heggelund var gift tre ganger; det siste ekteskapet var med forfatteren Liv Køltzow. De giftet seg i 1985.

## Bibliografi
### Egne verk
* *Fiksjon og virkelighet. En studie i tre nordiske jeg-romaner*, sakprosa (1966)
* *Reisekretser*, Aschehoug (1966)
* *I min tid*, Aschehoug (1967)
* *Punkt 8*, Aschehoug (1968)
* *Samlede dikt*, lyrikk, Oktober (2010)

### Oversettelser
Hans mest kjente oversettelser (utgivelsesår for oversettelsen i parentes):
* *Dikt* av Mao Tse-tung (1971). Sammen med Tor Obrestad. 
* *[[Nils Klims reise til den underjordiske verden|Niels Klims reise til den underjordiske verden]]* av Ludvig Holberg (1978). Fra 2004 utgitt under tittel *Nils Klims reise til den underjordiske verden*.

## Priser
* Herman Wildenveys Poesipris 1996

## Referanser


## Kilder
* Presentasjon av Kjell Heggelund i Forfatterkatalogen på Forfattersentrums nettsider

## Eksterne lenker

* Kjell Heggelund i Norsk Oversetterleksikon

* Presentasjon på forlaget Oktobers nettsider
* «Kjell Heggelund» i Norsk biografisk leksikon
Ekeberg skoles musikkorps

**Ekeberg skoles musikkorps** ble stiftet i 1957 og har tilhørighet på Ekeberg skole ved Ekebergsletta i Oslo.

## Medlemmer
I 2024 består korpset av ca. 70 medlemmer, fordelt på aspirant-, junior og hovedkorps.

I 2024 dirigeres korpset av Kai Svestad. Juniorkorps og aspirantkorps ledes av Ingvill Starberg.

Korpsets medlemmer går på skolene i distriktet som Ekeberg, Ryenberget og Brannfjell.

## Jubileum
I 2022 feiret korpset 85-årsjubileum med høstkonsert i Ridehuset.

## Turer og aktiviteter
Korpsets turer er både korte og lange. Det er turer med og uten musikk. Fra dagstur til alpinbakken til ukestur til Portugal.

I 2024 reiste aspirantene og junior 1-korpset til Aspirantkorpsfestivalen i Skien, mens junior 2 og hovedkorpset reiste til Bornholm i Danmark. I løpet av de siste årene har korpset vært på sommerturer til Nederland, England (Brighton) og Tyskland. Dette er turer hvor musikk og spilling står i fokus, og vi møter andre korps og musikanter. 

Andre ganger arrangerer vi musikkseminarer kun for oss selv, for eksempel høstseminaret som går over en helg, her er juniorkorpsene og og hovedkoprset med. Her får musikantene både trene i instrumentgrupper og i samspill. I 2023 gikk høstseminarturen til Norsjø Ferieland. På høstseminarene har vi ekstra fokus på at musikantene blir kjent med hverandre på tvers av aldersgruppene. Vi avslutter med konsert der korpsene spiller med hverandre som publikum.. På vinteren har vi noen ganger invitert til overnattingsseminar på Ekeberg skole for juniorkorpsene. Her har vi invitert med oss juniormusikanter fra skolekorps i nærheten, dette er et veldig hyggelig arrangement som bygger vennskap og musikalsk samspill.

Et korps er ikke bare spilling, selv om det er det viktigste. Vi har også arrangementer hvor spilling bare er en del av opplegget. Denne type arrangementer er delt i to: De som arrangeres mest for hygge og sosialt treff og de som arrangeres for å skaffe oss de uunnværlige pengene. Til hygge-typen hører for eksempel alpintur for musikanter og foreldre om vinteren. Til penge+hygge-typen hører blant annet loppemarkeder.

## Foreldreinnsats
I et korps trenger man inntekter og dette fordrer en viss foreldreinnsats i form av jobb på loppemarked, 17. mai-arrangement og som parkeringsvakt på Ekebergmarkedet.

Alle frivillige organisasjoner trenger foreldre som er med på å drive klubben, korpset eller foreningen fremover. Dugnad er frivillig, ubetalt arbeid som blir gjort i et fellesskap. Ekeberg Skoles Musikkorps har noen veldig få, arbeidsintensive dugnader som gir et godt og stabilt inntektsgrunnlag. Dugnadene krever varierende grad av innsats fra foreldre og musikanter mens det står på. Til gjengjeld slipper vi unna både loddbøker, vaffelsteking, salg og utkjøring av toalettpapir og kakelotteri utenfor kjøpesentre. 

## Eksterne lenker
* Ekeberg skoles musikkorps' nettside
Roland LAPC-I

**Roland LAPC-I** er et lydkort for PC-er, som ble utgitt i 1988 av Roland Corporation. Det er praktisk sett en CM-32L og et MPU-401-grensesnitt på et ISA-kort. Kortet ble solgt i USA av Sierra On-Line for bruk med deres videospill, i tillegg til de vanlige musikkforretningene. Prisen på kortet var rundt $500.

Kortet kom ikke med noe programvare eller ekstrautstyr siden ingen programvare var nødvendig. CM-32L-delen oppførte seg som at den var koblet til MPU-401-delen. Hvis man ville koble til eksterne MIDI-kompatible enheter måtte man kjøpe en adapter kalt MCB-1. Denne adapteren kunne kobles til en spesiell utgang bak på kortet slik at man fikk vanlige inn- og utganger for MIDI.

Kortet ble ofte feilaktig kalt *LAPC-1*, men bilder av kortet viser at det står en I på det, ikke 1. I står antagelig for IBM PC, siden det eksisterer et likt kort for NEC datamaskiner kalt *Roland LAPC-N*. Hvis man ville koble LAPC-N til eksterne MIDI-kompatible enheter måtte man kjøpe en adapter kalt MCB-2.
Kulturarv

**Kulturarv** er betegnelsen på i videste forstand levninger av menneskelig virksomhet fra de eldste tider og fram til i dag. Det er den kulturelle arven til materielle og immaterielle verdier fra en gruppe eller et samfunn som er arvet fra tidligere generasjoner. Ikke alle arv fra tidligere generasjoner er «arv»; snarere er arv et produkt av utvalg fra samfunnet. Den norske Kulturminneloven som ble etablert i 1978 gir vern til kulturminner og kulturmiljøer. Den omfatter alle verdifulle spor etter menneskelig viksomhet i det fysiske miljøet, som steder som det knyttes historiske, religiøse eller annet av verdi for ettertiden. 

Kulturarv omfatter materiell kultur (som bygninger, monumenter, landskap, arkivmaterialer, bøker, kunstverk og gjenstander) immateriell kultur (som folkeminne, tradisjoner, språk og kunnskap) og naturarv (herunder også kulturelt viktige landskap , og biologisk mangfold). Begrepet kulturarv er ofte aktuelt i forbindelse beskyttelse av urfolks immaterielle rettigheter. Loven beskriver hva som er automatisk fredet og hva som kan fredes ved enkeltvedtak. Det meste av kulturminner fra oldtid og middelalder (inntil år 1537) er automatisk fredet. UNESCO har siden 1972 utpekt noen kulturminner som de anser på som svært viktige for den menneskelige historie og verneverdige kulturarvssteder til å være en del av Verdensarven. Verdensarvlisten blir stadig oppdatert med nye steder.

Rettslig beskyttelse av kultureiendommer omfatter en rekke internasjonale avtaler og nasjonale lover. FN, UNESCO og Blue Shield International tar for seg beskyttelse av kulturarv. Dette gjelder også for integreringen av FNs fredsbevaring.

## Norge
Kulturarven i Norge omfatter norsk og samisk kultur, og impulser mottatt utenfra som er blitt innlemmet i norsk kultur. Slik spenner begrepet vidt og omfatter kulturelementer fra de eldste tider såvel som fra vår egen tid, fra alle sosiale lag og fra alle etniske grupper, praktstykker av høy kunstnerisk verdi så vel som dagligdagse bruksgjenstander, materielle så vel som immaterielle kulturelementer. I Norge er det Riksantikvaren som har forvaltingsmyndighet knyttet til kulturminner. 

Kulturarven er ikke bare viktig for den kulturelle hukommelsen, den nasjonale identiteten, men er særdeles viktig for den globale turismen og reiselivsnæringen, en viktig bidragsyter av økonomisk verdi til lokalsamfunn. For Norge samlet turistkonsum i Norge i 2021 på 147 821 mens sysselsatte i reiselivsnæringene utgjorde 6,6 % av totalen for samme år.

## Se også
*Kulturminne

## Referanser


## Litteratur
*Det kongelige miljøverndepartement: *Leve med kulturminner*. Stortingsmelding nr. 16 2004-2005
* «Museum og kulturarv», *Kulturradet.no*
* «Om Stiftelsen Norsk Kulturarv», *Norsk Kulturarv*
* «Kulturarven for dummies», *ulturarvskolen.no*

## Eksterne lenker
* 
* Verdensarvlisten , *Unesco.no*
* Riksantikvaren- direktoratet for kulturminneforvaltning
* Cultural heritage search engine, *Culturalheritage.net*
* Cultural routes and landscapes, a common heritage of Europe
Kulturvern

**Kulturvern** er en samlebetegnelse for arbeid med materielt og immaterielt innsamling, dokumentasjon og formidling.

**Materielt kulturvern** kan sies å arbeide for å sikre konkrete gjenstander (kulturminner) og den kunnskapen de forteller.  Dette området går ofte under betegnelsen kulturminnevern. Den offentlige innsatsen innen kulturminnevernet ledes i Norge av Riksantikvaren, et eget direktorat under Klima- og miljødepartementet.

**Immaterielt kulturvern** er ivaretakelse av kunnskapen om håndverk, teknikker, historier, og alle typer «bakgrunnsopplysninger».  Norge har nylig ratifisert en UNESCO-konvensjon om vern av «immateriell kulturarv», som definerer dette slik: 

*«Immateriell kulturarv» betyr praksis, fremstillinger, uttrykk, kunnskap, ferdigheter – samt tilhørende instrumenter, gjenstander, kulturgjenstander og kulturelle rom – som samfunn, grupper og, i noen tilfeller, enkeltpersoner anerkjenner som en del av sin kulturarv. Denne immaterielle kulturarven, som er overført fra generasjon til generasjon, blir stadig gjenskapt av samfunn og grupper i forhold til deres miljø, i samspill med naturen og med historien og gir dem en følelse av identitet og kontinuitet, noe som fremmer respekt for kulturelt mangfold og menneskelig kreativitet. I forbindelse med denne konvensjon tas kun i betraktning immateriell kulturarv som er forenlig med de eksisterende internasjonale menneskerettighetsinstrumentene og med kravene om gjensidig respekt mellom samfunn, grupper og enkeltpersoner samt en bærekraftig utvikling.*

Svært ofte blir det i samspillet mellom den konkrete gjenstanden (kulturminnet) og kunnskapen om hva dette kulturminnet forteller eller dokumenterer som er det verdifulle.

I Norge er den offentlige innsatsen spredt mellom flere departementer og direktorater, men særlig Miljøverndepartementet med Riksantikvaren og Fylkeskommunene og Kultur- og kirkedepartementet gjennom Norsk kulturråd og museene. 

I 2008 ratifiserte Norge Europarådets rammekonvensjon om kulturarvens verdi for samfunnet, Farokonvensjonen. Sentrale element i denne konvensjonen er bl.a. alle kulturelle gruppers rett til at deres kulturarv bevares, bærekraftig forvaltning av kulturminnene i samfunnsutviklingen, tilgjengelighet, samt den demokratiske forvaltning av dem. 

Svært mye av kulturvernarbeidet i Norge foregår gjennom frivillige lag og foreninger, hvor de aller fleste er organisert i paraplyorganisasjonen Norges kulturvernforbund som også er sekretariat for Kulturminneåret 2009.

## Eksterne lenker
* St.prp. nr. 73 (2005-2006) Om ratifikasjon av UNESCO-konvensjonen
* Farokonvensjonen
National League

**National League** (blir ofte nevnt som **The Vanarama National League** av sponsorgrunner) er en engelsk landsdekkende divisjon i ligaen National League som ligger divisjonen over National League North og National League South. Ligaen er det øverste nivået i National League System, og  det femte øverste nivået i det engelske ligasystemet. Den er også den laveste landsdekkende divisjonen i engelsk fotball. Ligaen het tidligere Conference Premier.

## Konkurransen
Divisjonen har 24 lag. Alle lagene møter hverandre 2 ganger i løpet av sesongen (en gang på eget gress, og en gang på motstanderens hjemmebane). For seier får man 3 poeng, for uavgjort 1 poeng og for tap 0 poeng. På slutten av sesongen vil det beste laget rykke opp til EFL League Two (nivå 4). Lagene som havner på 2. til 7. plass spiller kvalifisering om en andre opprykksplass. Først spilles en preliminær runde mellom lagene på 4. til 7. plass. Vinnere av disse kampene spiller semifinale mot lagene på 2. og 3. plass  Vinnerne av disse semifinalene møtes i en finale på Wembley eller en annen bane av rimelig høy standard. (Britannia Stadium, hjemmebanen til Stoke City ble brukt fra og med 2003 til og med 2006 mens Wembley ble revet og bygget opp igjen). Vinneren av finalen rykker opp. De 4 dårligste lagene rykker ned til National League North og National League South (nivå 6, avhengig av geografisk plassering).

## Historie
De beste klubbene utenfor Ligaen hadde sett seg leie av at det var henimot umulig å bli valgt inn i Ligaens 4. divisjon. De ønsket derfor å starte en nasjonal 5. divisjon, under navnet Alliance Premier League.

Alliance Premier League var navnet fra og med 1979/80.

Ble kalt Football Conference fra og med sesongen 1986/87. Fra og med denne sesongen fikk også vinnerlaget rykke opp til Ligaens 4. divisjon.

Conference National ble divisjonens navn fra og med 2005/06

Fra og med 2015-16 sesongen heter ligaen National League

## Vinnere av Conference National

## Playoff i Football Conference
Siden 2002-03 sesongen har to lag fra Football Conference hatt muligheten til å rykke opp til The Football League. Laget som vinner divisjonen rykker direkte opp, mens de lagene som ender på plassene 2, 3, 4 og 5 spiller en playoffturnering om den siste plassen i EFL League Two. I den ene semifinalen møter lagene som ble nummer 2 og 5 hverandre, og i den andre møter lagene som ble nummer 3 og 4. Semifinalene går over to kamper, mens finalen er en kamp på nøytral bane.  

## Eksterne lenker
* 
* Kart som viser hvor lagene finnes geografisk
Politisk rådgiver

**Politisk rådgiver** er en tittel på en person som i Norge bistår politikere med å utforme politikk. I departementene inngår en politisk rådgiver i statsrådens politiske stab, sammen med statssekretæren(e). Også partienes stortingsgrupper har ansatt egne politiske rådgivere som bistår stortingspolitikerne.

## Politiske rådgivere for norske statsråder

De politiske rådgiverne i departementene ansettes av Statsministerens kontor. Stillingen ble opprettet i 1992, da stillingene som personlig rådgiver og personlig sekretær ble avviklet etter å ha vært i bruk siden henholdsvis 1974 og 1946. 

## Referanser
Jacob Dybwad

**Jacob Dybwad** (1823–1899) var en norsk bokhandler og forlegger.

Han utdannet seg i boktrykkerfaget i Leipzig, Paris og Berlin.  Etter hjemkomsten
ble han med i broren Christian Dybwads bokforretning som fikk navnet **Jacob Dybwads Forlag** (1852).
Han  drev dette frem til overtagelsen av sønnene Jakob og Bertram (1882).
Forlaget ga blant annet ut kjente forfattere som Carl Paul Caspari, Nordahl Rolfsens *[[Lesebok for Folkeskolen]]*, Jens Andreas Friis, Moltke Moe, P. Chr. Asbjørnsen, M. B. Landstad, Jonas Lie og Jakob Liv Rosted Sverdrup. I tillegg var det mye involvert med Universitetsbiblioteket, samt utgiver av almanakker (1877–1898).
Forlagets historie er beskrevet i Haakon B. Nielsons *Jacob Dybwad 125 år. Glimt av forlaget og bokhandelens historie* (1977).

Jacob Dybwad var sønn av Jacob Erasmus Dybwad. Han var gift med Anna Margrethe Aabel, datter av Peter Pavels Aabel og far til arkitekt Peter Dybwad og forfatter og advokat Vilhelm Dybwad, sistnevnte ga blant annet ut biografien *Jacob Dybwad (1823–1899)* i 1942. Den norske oversetteren Jacob Dybwad er hans barnebarn (*[[Skandalen i Hadleyburg og andre historier]]* av Mark Twain (1947), *Korea* av Sten Bergman (1951), *Vi kan stole på mamma* av Kathryn Forbes (1975).

Jacob Dybwad er gravlagt på Vår Frelsers gravlund i Oslo.

## Utmerkelser
* Ridder av St. Olavs Orden 1897

## Referanser
Ithor

**Ithor** er en fiktiv planet fra Star Wars-universet.

Planeten er en frodig verden, full av liv og dekket av frodig skog og jungel. Befolkningen blir kalt Ithorianere. Ettersom planeten blir ansett som hellig av innbyggerne, bor de heller i byer som er bygget på flytende plattformer i himmelen rundt selve planeten.
Fritz Heinrich Frølich

**Fritz Heinrich Frølich** (født 22. juli 1807 på Hørsholm, Sjælland, død 3. juni 1877 i Kristiania) var en norsk forretningsmann. 

Han startet flere bedrifter i Kristiania og omegn, hvorav den mest kjente var Nitedals Tændstiksfabrik. F.H. Frølich etablerte også Liadalens Krudtverk ved Ljanselva, og han var medgrunnlegger av Christiania Creditkasse. Hans kontor lå i Kirkegaten, hvor man i dag finner Frølichpassasjen. Gården gikk på hans tid under kallenavnet «Noahs Ark», fordi man fikk kjøpt alle tenkelige ting der. 

Frølich tok inititiativet til å bygge den såkalte «Frølichbyen», flere en- og toetasjes hus i soltørket leire ved Geitmyrsveien. De ble tegnet av Georg Andreas Bull, og tolv av dem er bevart. Hans mål om å innføre tørket leire som et vanlig byggemateriale i Norge lyktes ikke. 

Han tok også initiativet til å anlegge en offentlig park på St. Hanshaugen, ikke langt fra Lovisenberg der han hadde en byløkke. 

På Frølichs tid var tømmerkjørerne på Strømsveien en plage for andre, og han skal ha hatt med seg et posthorn for å skremme dem av veien når han kjørte der. For å få en mer langsiktig løsning på problemet var han en av de første som foreslo å anlegge en jernbanelinje til Eidsvoll. 

## Galleri - Frølichbyen

Image:Anton_Schjøths_gate.jpg|Anton Schjøths gate
Image:Frølichbyen.jpg|Geitmyrsveien 44-48


## Referanser


## Eksterne lenker
*
Pin grid array

**Pin grid array** (**PGA**) er en type innpakning for integrerte kretser, spesielt mikroprosessorer.

## PGA

På en PGA er den integrerte kretsen montert inne i et stykke av keramikk, hvor den ene siden er dekket helt eller delvis av et firkantet felt med metallpinner. Pinnene kan bli satt inn i hull i kretskortet eller loddet på plass. Det er nesten alltid 2,54 mm mellom hver pinne. For en viss mengde pinner, okkuperer denne type innpakning mindre plass enn eldre typer, slik som DIL/DIP.

## PGA-varianter

**PPGA**

Plastic pin grid array (PPGA) ble laget av Intel for å brukes med deres Pentium-prosessorer. De er ofte brukt på hovedkort med nullkraftsskokler for å beskytte pinnene.

**FCPGA**

Flip-Chip Pin Grid Array ble, i likhet med forrige variant, også laget av Intel. Denne typen innpakning ble brukt på visse Celeron, Pentium III og Pentium 4-prosessorer. Intel gikk over fra PPGA til FCPGA på Celeron 533 (uoffisielt kalt 533A). Disse prosessorene passer i hovedkort med Socket 370 eller Socket 478. Den er lik PPGA, bortsett fra at silisiumkjernen er vendt oppover og varmeavlederen er blottet. En versjon kalt FCPGA2 har en varmespreder over silisiumkjernen. Den er brukt på nyere Pentium III-prosessorer og de fleste Pentium 4 og Celeron-prosessoren som bruker socket 478. FCPGA2 ble senere avløst av LGA 775.

**CPGA**

Ceramic Pin Grid Array har prosessoren festet til en varmeledende keramisk plate som er gjennomboret av pinnene som så blir koblet til sokkelen. Socket A Athlon og Duron fra AMD bruker denne typen.

**OPGA**

Organic Pin Grid Array har prosessoren festet til organisk plast som er gjennomboret av pinnene som så blir koblet til sokkelen. AMD Athlon XP bruker denne typen.
Richard Fell

**Richard Taylor Fell** (født 1948) var Storbritannias høykommissær til New Zealand og guvernør til Pitcairnøyene fra 2001 til 2006.

## Eksterne lenker
*  Storbritannias høykommissær til New Zealand
Hans Abel Hielm

**Hans Abel Hielm** (født 11. august 1792 i Kristiansand, død 2. april 1869 i Christiania) var en norsk bokhandler og redaktør.

Han begynte å gi ut *[[Det norske Nationalblad]]* i 1815, året etter at den nye Grunnloven hadde åpnet for «frimodige Ytringer om Statsstyrelsen». Det var særlig hans bror, politikere Jonas Anton Hielm, som forsynte ham med slike ytringer, som tildels ble trykket anonymt. 

Avisen ble saksøkt etter to injurierende innlegg om Christian Magnus Falsen. Ettersom Hielm var tilhenger av retten til å være anonym tok han som redaktør fullt ansvar. Han ble dømt til landsforvisning, men Høyesterett reduserte straffen til en bot. Saken bidro til å befeste prinsipper om redaktøransvar og anonymitet i norsk presse. Avisen ble nedlagt kort tid etter, og forholdet mellom de to brødrene ble ødelagt av saken. 

I 1820-årene bosatte Hielm seg i Aker, hvor han drev en gård. Han tok del i lokalpolitikken og ble i 1837 Akers første ordfører.

## Referanser
Mads Ellef Langaard

**Mads Ellef Langaard** (født 3. mai 1815 i Lillesand, død 23. mars 1891 i Kristiania) var grunnleggeren av Frydenlunds Bryggeri.

Langaard stammet fra en gammel sjømannsfamilie. Han var bror av forretningsmannen Conrad Langaard (1823–97) og far til forretningsmannen og kunstvennen Christian Langaard (1849–1922).

I ungdommen gikk han til sjøs, men kom senere i handelslære i Arendal. Han grunnla Frydenlunds Bryggeri i 1859, og kjempet i motbakke i flere år. Bygningene raste sammen, og måtte bygges opp på nytt. Deretter viste det seg at noe var galt med ølet, slik at det ble udrikkelig etter kort tid. Etter å ha eksperimentert med forskjellige ølsorter lyktes han, og ble den første som kunne eksportere øl fra Nord-Europa til tropene. 

Initialene ML preger etikettene fra bryggeriet, og er Norges eldste registrerte varemerke. 

Langaard ble i 1887 utnevnt til ridder av St. Olavs Orden «for almennyttig Virksomhed».

## Referanser


## Kilder
* *[[Salmonsens leksikon]], Anden Udgave*, bind XV, s. 397. København: J. H. Schultz, 1923.
Pitcairnøyenes guvernør

**Pitcairnøyenes guvernør** er den britiske kronens representant til Pitcairnøyene, som er det siste britiske oversjøiske territorium i Stillehavet. Pitcairnøyene har utvidet selvstyre, men er formelt underlagt guvernøren.

Siden koloniens befolkning er lav (233 på det meste i 1930-årene, og er nå nede i 47) har aldri Storbritannia vurdert å ha en guvernør boende på øya. I stedet har Storbritannias guvernør til Fiji også vært guvernør for Pitcairnøyene, fra 1898 og frem til Fijis selvstendighet i 1970. Deretter ble guvernørstillingen overført til Storbritannias høykommissær til New Zealand.

## Se også
* Liste over Fijis guvernører (1898&ndash;1970)
* Liste over Storbritannias høykommissærer til New Zealand (1970&ndash;)
Erik Nordbrenden

**Erik Nordbrenden** (født 27. desember 1964) er en norsk bandyspiller og bandytrener. Nordbrenden har mangeårig bakgrunn fra norsk og internasjonal bandy, både som spiller og trener.

Som spiller var han innom Ullevål, Røa, Västanfors, Vänersborg og Njård. Han spilte 117 kamper på det norske herrelandslaget.

Han har vært trener for Ullevål. I 2005 ble han trener for det norske herrelandslaget i bandy, en stilling han hadde fram til 2009. Han overtok stillingen etter svensken Per Erik Saikoff som igjen var den som tok over da Nordbrenden ga seg.

## Referanser
Forbundet Kysten (norsk organisasjon)

**Forbundet Kysten** er en organisasjon for vern av norsk kystkultur, og utgiver av *Tidsskriftet KYSTEN*. Forbundet KYSTEN er akkreditert som rådgivende organisasjon for UNESCO for kystkultur og fartøyvern. 

## Formål
Organisasjonen ble stiftet i 1979 og har som formål å styrke det norske folks identitet som kystfolk, herunder:

* Fremme bevaring og allmenn bruk av tradisjonelle fartøyer, bygninger, anlegg og kystmiljø forøvrig.
* Drive opplysningsarbeid for å øke forståelsen for verdien av menneskelige og kulturelle tradisjoner i kysthistorien. 
* Vedlikeholde og utvikle tradisjoner i næring og håndverk. 
* Øke den faglige standard i vedlikehold og sikkerhet ved bruken av fartøyer og anlegg. 

Forbundet Kysten spiller en viktig rolle i arbeidet med fartøyvern og bevisstgjøring omkring kystkulturens verdi. Kystlagenes virksomhet spenner fra restaurering av båter og sjøhus til seiling og sjømannskap.

Forbundet har 131 kystlag med tilsammen 10 300 medlemmer, og er medlem av Norges kulturvernforbund (oppdatert 24. november 2023). 

## Referanser


## Eksterne lenker
* 
* Nettside med kart over kystlagene
Vanguard-klassen

**Vanguard-klassen** er en klasse atomubåter i tjeneste i Royal Navy. Hver ubåt kan bevæpnes med 16 Trident II interkontinentale ballistiske missiler (ICBM) med kjernefysiske stridshoder. Vanguard-klassen er den tredje største ubåtklassen i verden, etter den russiske Typhoon og den amerikanske Ohio.

## Båter i Vanguard-klassen

*HMS «Vanguard» (S28)
*HMS «Victorious» (S29)
*HMS «Vigilant» (S30)
*HMS «Vengeance» (S31)

## Litteratur

*
.pn

**.pn** er Pitcairnøyenes nasjonale toppnivådomene (ccTLD) for internett.

Toppnivådomenet .pn var tema for en konflikt i 2000, mellom øyboeren Tom Christian, som var blitt delegert administrasjonen av domenet av ICANN, og regjeringen på øyene. Konflikten ble løst ved at ICANN vedtok at domenet skulle re-delegeres til øyrådet.

## Se også
* Domenenavn
* Landskoder (internett)
* Toppnivådomene

## Eksterne lenker
*  IANA .pn whois information 
*  Registrering av .pn-domener
Imelda Staunton

**Imelda Mary Philomena Bernadette Staunton** (født 1956) er en britisk teater- og filmskuespiller.

Hun var Oscar-nominert i klassen for beste kvinnelige hovedrolle for sin rolle som Vera Drake i filmen *[[Vera Drakes hemmelighet]]*.

Staunton ble i nyttårslisten for 2016 forfremmet til kommandør (CBE) av Order of the British Empire.

## Filmografi (utvalg)

## Referanser


## Eksterne lenker
*
Soudal Quick-Step

**Soudal Quick-Step** er et belgisk sykkellag. 

I 2012 gikk Omega Pharma inn som sponsor i tillegg til den belgiske laminatgulvprodusenten Quick Step. Fra 2015-sesongen overtok sportsernæringsmerket til Omega Pharma, Etixx, som navnesponsor.

## 2026
### Ryttere

### Seire

## Lag Meritter

;2012
:  Lagtempo VM i landeveissykling
;2013
:  Lagtempo VM i landeveissykling
;2018
:  Lagtempo VM i landeveissykling

## Se også
* Liste over Quick Steps proffseiere

## Referanser


## Eksterne lenker
*
Paranøtt

**Paranøtt** (*Bertholletia excelsa*) er en søramerikansk nøtt i familien Lecythidaceae. Paranøtter er naturlig hjemmehørende i Guyana, Venezuela, Brasil, Øst-Colombia, Øst-Peru og Øst-Bolivia. De forekommer som spredte trær i store skoger ved breddene til elvene Amazonas, Negro og Orinoco. Det er et stort tre som kan bli 30–45 meter høyt og ha en stammediameter fra 1 til 2 meter, og er dermed et av de største trærne i regnskogen. Treet kan bli 500 år gammelt eller mer. Stammen er rett og vanligvis ikke forgrenet før godt over halvparten av treets høyde, med en stor krone av lange greiner som dukker opp ovenfor kronene til trærne som står rundt. Barken er gråaktig og glatt.

Paranøtter produserer fra naturens side frukt kun i urørte skoger, siden skoger som ikke er urørte mangler en orkidé som er indirekte ansvarlig for pollinering av blomstene. Orkideene produserer en lukt som tiltrekker hannbier, som igjen trenger lukten for å tiltrekke hunnbiene. Uten orkideen kan ikke biene pare seg, og det er mangelen på bier som fører til at blomstene ikke blir pollinerte. Hvis orkideer og bier er til stede, bruker frukten 14 måneder på å bli moden etter at blomstene har blitt pollinerte. Frukten er en stor kapsel på 10–15 cm i diameter (på størrelse med en kokosnøtt) som kan veie opptil 2 kg. Den har et hardt treaktig skall som er 8–12 mm tykt, og inneholder 8–24 triangulære frø som er 4–5 cm lange og er arrangert som båtene i en appelsin. Paranøtter er ikke ekte nøtter i botanisk betydning. Kapselen har et lite hull i den ene enden, noe som gjør det mulig for store gnagere (f.eks agutier) å åpne kapselen. De eter noen av nøttene, og graver ned andre for senere bruk; noen av disse spirer og vokser opp til nye paranøttrær. De fleste av nøttene blir «plantet» av agutinene på skyggefulle steder, og da må det unge treet vente flere år, i sovende tilstand, inntil et tre faller og sollys kan nå det. Treet vokser ikke uten direkte sollys. 

Den største eksportøren av paranøtter er Bolivia, hvor de heter *almendras*. I Brasil kalles nøttene *castanhas-do-Pará*, som bokstavelig talt betyr: nøtter fra Pará. Arten har fått sitt latinske navn etter den franske kjemikeren Claude Louis Berthollet.

## Eksterne lenker
* Paranøtter hos Opplysningskontoret for frukt og grønt
* 
* Regnskogfondets animasjon om paranøtt-treet
Gent–Terneuzen-kanalen

**Gent–Terneuzen-kanalen** forbinder havnen i belgiske Gent med nederlandske Terneuzen. Innlandsbyen Gent får gjennom kanalen forbindelse både til Nordsjøen og til det europeiske kanalnettet.

## Eksterne lenker
*
Politisk ledelse

**Politisk ledelse** er den ledelse som utøves på grunnlag at et politisk mandat, og i form av politiske beslutninger. Den politiske ledelsen har mandat knyttet til demokratisk valgt representasjon og står politisk. Politisk ledelse er underlagt de lover og lovanvendelser som gjelder innenfor det området den politiske ledelse utøves, i staten, Fylket, kommunene.

Den politiske ledelsen kan betegne ledelsen i en offentlig forvaltningsenhet en kommune, et fylke, eller et departement (staten)) som har sitt mandat fra et demokratisk valgt organ som kommunestyre, fylkesting eller Storting.

Norske eksempler på politisk ledelse er i departementene med statsråd og statssekretærer; kommunestyre, bystyret, byrådet i en kommune eller by, eller fylkesting i et fylke. Formannskap, ordfører, fylkesordfører, utvalg og komitéer med utspring i kommunestyre, bystyret eller fylkesting er eksempler på representanter for den politiske ledelse i en kommune eller et fylke. I kommuner med palamentarisme kan et byråd utgjøre den politiske ledelsen på vegne av bystyret.
Krishna Prasad Bhattarai

**Krishna Prasad Bhattarai** (også kjent som **«KP»**, født 1924, død 4. mars 2011) var tidligere statsminister i Nepal og leder av Nepals Kongressparti.

K.P. Bhattarai har vært statsminister to ganger:
* Fra 19. april 1990 til 26. mai 1991.
* Fra 31. mai 1999 til 22. mars 2000.

K.P. Bhattarai var med på å stifte Nepals Kongressparti, og satt i fengsel under demokratiopprøret i 1950 til 1951.

Han var president i nasjonalforsamlinga (speaker) i 1959 til 1960 og blei fengsla etter kong Mahendras statskupp i desember 1960.

Han var president i kongresspartiet fra 1976 til 1996, og etter B.P. Koiralas død i 1982 var han med i troikaen som B.P. på dødsleiet utpekte til å lede kongresspartiet, sammen med *Ganesh Man Singh* og B.P.s yngre bror G.P. Koirala.

Under overgangsregjeringa etter seieren over det kongelige diktaturet i Jana Andolan 1990 var han statsminister første gang, og han var Kongressens statsministerkandidat foran valget i 1991. Men da han overraskende blei slått ut av det nye kommunistpartiet UMLs unge og ukjente partisekretær Madan Kumar Bhandari, og dermed ikke blei valgt inn i parlamentet, kunne han ifølge den nye grunnlova ikke sitte i regjeringa lenger, og G.P. Koirala blei statsminister.

Utover 1990-tallet blei rivaliseringa mellom K.P. Bhattarai og G.P. Koirala stadig voldsommere og førte flere ganger til at regjeringer utgått av Kongresspartiet falt. Dette var også grunnlaget for at Bhattarai måtte gå av etter at han var blitt statsminister for 2. gang i 1999, og enda en gang blei han erstatta av erkefienden G.P. Koirala.

K.P. Bhattarai kom etterhvert til å støtte Koiralas andre rival Sher Bahadur Deuba, men han fulgte ikke Deuba da han forlot kongressen i partisplitten i 2002. Etter dette har han ikke spilt noen stor politisk rolle.

Ved avslutninga av demokratopprøret Jana Andolan 2006 da kong Gyanendra skjønte at spillet var tapt, skal han ha tilbudt K.P. Bhattarai statsministerposten. K.P. var først positiv, men fikk kraftige advarsler fra partikolleger og andre, og trakk seg.

He died 4th march 2011 at 86 years old.

## Se også
* Nepals Kongressparti
* Bishweshwar Prasad Koirala
* Girija Prasad Koirala
* Sher Bahadur Deuba
* Nepal - liste over statsministre
* Nepal - liste over konger av Shah-dynastiet
* Kong Mahendra Bir Bikram Shah
* Kong Birendra Bir Bikram Shah Dev
* Kong Gyanendra av Nepal
* Jana Andolan 1990

## Referanser
Heggmoen kraftverk

**Heggmoen kraftverk** er et vannkraftverk som utnytter fallet mellom Heggmovatnet og Vatn-vatn på 124 meter. 

Kraftverket ble bygget i 1924 av daværende Bodin kommune (slått sammen med Bodø kommune i 1968). Kraftverket tok nesten knekken på kommunen økonomisk og  fikk først utnyttet sitt fulle kapasitet på slutten av 1930-tallet. 

Kraftverket hadde en større oppgradering i 1981 og har i dag en årsproduksjon på 52 GWh.

Kraftverket eies av Salten Kraftsamband (tidligere BE Produksjon AS frem til 2010).

## Opprinnelig installasjon
Heggmoen kraftverk ble opprinnelig bygget i årene 1921-25, og hadde til hensikt å forsyne Bodin, Fauske og Bodø med elektrisk kraft. Nedslagsfeltet var 75 km2, vesentlig bestående av høyfjell, som ga et gjennomsnittlig avløp på 5,5 m3/s målt i årene 1927-49. I Heggmovatnet ble  demmet opp med en tømmerkistedam. Turbinrøret var et klinket stålrør med en lengde på 620 m og diameter 1,8–1,6–1,5 m. 

Selve kraftstasjonen ble oppført i betong og det var installert to francisturbiner levert av Kværner Brug. Fallhøyden var 103 m netto, og generatorene var hver på 3,5 MVA og 5 kV. Disse var levert av NEBB, mens transformatorene var levert av National Industri. I 1954 produserte anlegget 43 GWh og aggregatet ble da kjørt med 25 % kontinuerlig overlast. Allerede i 1954 var det planer for utvidelser av kraftstasjonen med ytterligere oppdemning av Heggmovatnet.

## Referanser


## Kilder
* 
* NVE vannkraftdatabase
* SKS
Samantha Morton

**Samantha Morton** (født 1977) er en britisk skuespiller.

Hun filmdebuterte i *[[Under the skin]]* i 1997 og hun har blitt Oscar-nominert to ganger, en gang i klassen for beste kvinnelige birolle for sin rolle som Hattie i Woody Allen-filmen *[[Tekkelig og tarvelig]]* og for sin rolle som Sarah i filmen *[[In America]]* i klassen for beste kvinnelige hovedrolle.   

## Filmografi (utvalg)

## Referanser


## Eksterne lenker
*
Julianne Moore

**Julianne Moore** (født **Julie Ann Smith** 3. desember 1960 i Fort Bragg i Nord-Carolina) er en amerikansk skuespiller og barnebokforfatter.

Moore har vunnet én Oscar, av totalt fem nominasjoner. Hun ble nominert for rollene som Amber Waves i filmen *[[Boogie Nights]]* (1997), Sarah Miles i filmen *[[Slutten på et forhold]]* (1999), Laura Brown i filmen *[[The Hours (film)|The Hours]]* (2002) og Cathy Whitaker i filmen *[[Far from Heaven]]* (2002), før hun vant for rollen som Alice Howland i filmen *[[Still Alice]]* (2014).

## Filmografi (utvalg)

## Referanser


## Eksterne lenker
* 
* 
*